TSV Noddanberg

Da TSV Noddanberg (offiziell TSV Natternberg e. V. 1968) is da gräßte niaderboarische Sportvarein mid 6332 Mitgliedern in 12 Sparten.

 Des war 

In da Schui in Haidhof hom se am 12. Juli 1968 83 Leit versammed, um endle a in da Gmoa Noddanberg an oagan Sportvarein zu macha. Vorantriem hads vor allem da Buagamoaster Theodor Steininger, der wo des Treffen arangiert hod. Z End war, das se da TSV Noddanberg grind had und glei 34 Leit beitren sand. Ois easchta Vorstand is da Stockinger Wig gwejd worn.

Ogfangt had da Varein mid Schifoan owa boid is a da Fuaßboi dazukemma. Am 21. November 1968 homs gstart und zur Saison 1969/70 homs scho de easchtn Spej im Vaband gmacht. Boid so zwischen En vo 1968 und Friahjar 1969 sand a no Turnen und Leichtathletik dazukemma, so das da Varein boid fast 350 Mitglieder ghobt had.

Foigende Abteilungen sand dann nach und nach dazukemma:

 1969: Badminton
 1970: Gesang in Form da Haidhofsänger
 1971: Bongschiaßen
 1972: Basketboi
 1974: Volleyboi
 1977: Eisstockschiaßen
 1979: Tennis und Kraftsport/Fitness

Mid dem Schaffa vo de ganzen neia Sparten had der Verein dann 1979 fast 1700 Mitglieder ghabt und grad de Fitness-Abteilung had de Leit richtig anzong und dazua gfiart, das da TSV heid da gräßte Sportvarein in Niedabayern is.

 Fuaßboi 

Da greßte Erfoig da Fuaßballer bei de Mana war da Aufstieg 1992 in de Fuaßboi-Bezirksoberliga Niaderbayern, wos dann zwoa Saisonen lang gspejt hom. Danoch gings bergab bis 2002 in da Kreisklass gland san. Heid spejt de easchte Mannschaft in da Kreisliga Straubing.

 Do is her 

Kategorie:Boarischer Fuaßboivarein
Kategorie:Boarischer Sportvarein